
Tisztelt Képviselő-testület!

Martfű Város Önkormányzata Képviselő – testülete 93/2014. Ö. határozatával a településfejlesztéssel és a településrendezéssel összefüggő partnerségi egyeztetés szabályairól, 214/2013. Ö. határozatával a  település rendezési tervének módosításáról döntött. 
A településrendezési terv módosítása egyszerűsített eljárás keretében történik.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Rendelet) 39. § (2) bekezdése alapján a településrendezési terv módosítás véleményezési eljárása során beérkezett véleményeket ismertetni kell a Képviselő-testülettel. A vélemények ismeretében a Képviselő-testület dönt a beérkezett vélemények elfogadásáról illetve el nem fogadásáról.

Az eljárás a Tiszazugi Ivóvízminőség- javító Projekt (KEOP-1.3.0/2F/09-2011-0002) megvalósítása érdekében, az önkormányzat tulajdonában lévő 446 (vízmű telep területe) hrsz-ú terület különleges vízműtelep területbe való sorolására vonatkozik, mely lehetővé teszi a szükséges technológia, üzemi épületek megépítését.
A településrendezési terv módosítását a Kiszelovics és Társa Kft. készítette el. Az elkészült tervdokumentáció a hatályos jogszabályok és a partnerségi egyeztetés szabályai szerint véleményeztetésre került. 
A beérkezett vélemények a terv jóváhagyandó munkarészeit nem kifogásolták, az alátámasztó munkarészben kisebb kiegészítést javasoltak.
A beérkezett vélemények tervbe történő beépítésére a településtervező szakmai magyarázatot készített, mely előterjesztésem mellékletét képezi. 

A Rendelet 40.§ (1) bekezdésében foglaltaknak megfelelően a polgármester a véleményezési szakasz lezárását követően a településrendezési eszköz tervezetét, az eljárás során beérkezett valamennyi vélemény és a véleményezési szakaszban keletkezett egyéb dokumentum egy példányát, továbbá azok másolati példányát elektronikus adathordozón megküldi az állami főépítésznek, végső szakmai egyeztetésre.
Kérem a Tisztelt Képviselő- testületet az előterjesztés megtárgyalására és az alábbi határozati javaslat elfogadására.

Határozati javaslat:

……. /2014.(…….) Ö. határozat

Martfű Város településrendezési terve módosítására vonatkozó véleményezési eljárás során beérkezett vélemények elfogadásáról 

Martfű Város Önkormányzata Képviselő-testülete megtárgyalta  Martfű Város településrendezési terve módosítására vonatkozó véleményezési eljárás során beérkezett vélemények elfogadásáról szóló előterjesztést és az alábbiak szerint döntött:
1. Martfű Város Önkormányzata Képviselő - testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Rendelet)  39.§ (2) bekezdésében kapott felhatalmazás alapján Martfű város – különleges, vízműtelep  átsorolása miatti - településrendezési terv módosításhoz kapcsolódó véleményezési eljárás során beérkezett véleményeket a szakmai magyarázatban foglaltak szerint elfogadja. 

A Hajdú - Bihar Megyei Kormányhivatal Építésügyi és Örökségvédelmi Hivatalának Állami Főépítésze, a Jász - Nagykun - Szolnok Megyei Katasztrófavédelmi Igazgatóság és a Közép- Tisza vidéki Vízügyi Igazgatóság szakmai véleményét elfogadja, ezeknek megfelelően  a  településrendezési terv alátámasztó munkarészének javítását, illetve kiegészítését el kell végezni.
2. A partnerségi egyeztetés szabályai szerinti megkeresésre nem érkezett vélemény. 
Martfű, 2014. július 8.
                                                                                                      Dr. Kiss Edit 

                                                                                                      polgármester

